A Bizottság határozata

(1998. február 3.)

az építési termékek megfelelőségének a 89/106/EGK tanácsi irányelv 20. cikke (2) bekezdése szerinti, a mechanikusan rögzített, hajlékony tető vízszigetelő lemezekből álló rendszerekre vonatkozó igazolási eljárásáról

(EGT vonatkozású szöveg)

(98/143/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a 93/68/EGK irányelvvel [1] módosított, az építési termékekre vonatkozó tagállami törvényi, rendeleti és közigazgatási rendelkezések közelítéséről szóló, 1988. december 21-i 89/106/EGK tanácsi irányelvre [2] és különösen annak 13. cikke (4) bekezdésére,

mivel a Bizottságnak egy termék megfelelősége igazolását tekintve a 89/106/EGK irányelv 13. cikkének (3) bekezdése szerinti két eljárás közül azt kell választania, "amelyiknek a legkisebb a költségigénye és emellett megfelel a biztonsági követelményeknek is"; mivel ez azt jelenti, hogy egy adott termék vagy termékcsalád tekintetében el kell dönteni azt, hogy a gyártó felelősségi körébe tartozó üzemi gyártás-ellenőrzési rendszer szükséges és elégséges feltétele-e a megfelelőség igazolásának, vagy pedig a 13. cikk (4) bekezdésében említett kritériumok teljesítésével összefüggő okoknál fogva szükségessé válik egy elismert tanúsító szerv bevonása;

mivel a 13. cikk (4) bekezdése előírja, hogy az így meghatározott eljárást meg kell jelölni a megbízásokban és a műszaki előírásokban; mivel ezért kívánatos a termékek vagy termékcsaládok a megbízásokban és a műszaki előírásokban használt fogalmának a meghatározása;

mivel a 13. cikk (3) bekezdésében meghatározott két eljárás részletes leírása a 89/106/EGK irányelv III. mellékletében megtalálható; mivel ezért minden egyes termék vagy termékcsalád tekintetében szükséges azon módszereknek a III. mellékletre való hivatkozás mellett történő egyértelmű előírása, amelyekkel a két eljárást meg kell valósítani, tekintve, hogy a III. melléklet bizonyos rendszereket előnyben részesít;

mivel a 13. cikk (3) bekezdésének a) pontjában meghatározott eljárás megfelel a III. melléklet 2. szakaszának ii. pontjában leírt első (folyamatos felügyelet nélküli) lehetőségben, valamint a második és harmadik lehetőségekben meghatározott rendszereknek, míg a 13. cikk (3) bekezdésének b) pontjában leírt eljárás megfelel a III. melléklet 2. szakaszának i. pontjában és a III. melléklet 2. szakaszának ii. pontjában leírt első lehetőségben (folyamatos felügyelettel) meghatározott rendszereknek;

mivel az e határozatban foglalt intézkedések összhangban állnak az építésügyi állandó bizottság véleményével,

ELFOGADTA EZT A HATÁROZATOT:

1. cikk

Az I. mellékletben meghatározott termékek megfelelőségét a gyártó által működtetett üzemi gyártás-ellenőrzési rendszeren túlmenően egy olyan eljárással kell igazolni, amelyben egy elismert tanúsító szerv részt vesz a gyártásellenőrzés vagy maga a termék értékelésében és felügyeletében.

2. cikk

A II. mellékletben meghatározott megfelelőségi igazolási eljárást az európai műszaki engedélyekre vonatkozó iránymutatások kidolgozására vonatkozó megbízásokban meg kell jelölni.

3. cikk

Ennek a határozatnak a tagállamok a címzettjei.

Kelt Brüsszelben, 1998. február 3-án.

a Bizottság részéről

Martin Bangemann

a Bizottság tagja

[1] HL L 220., 1993.8.30., 1. o.

[2] HL L 40., 1989.2.11., 12. o.

--------------------------------------------------

I. MELLÉKLET

Mechanikusan rögzített, hajlékony tető vízszigetelő lemezekből álló rendszerek, beleértve a rögzítési, toldási és szegélyezési rendszereket és esetenként a hőszigetelést is, mely a hajlékony tetőszigetelő lemezeken alapuló, folytonos vízzárást biztosító tetőszigetelő rendszerekre korlátozódik.

--------------------------------------------------

II. MELLÉKLET

Termékcsalád: Mechanikusan rögzített, hajlékony tető vízszigetelő lemezekből álló rendszerek (1/1)

1. Megfelelőségi igazolási rendszerek

Az alábbiakban felsorolt termék(ek) és tervezett felhasználási terület(ek) tekintetében a Műszaki Engedélyek Európai Szervezete felkérést kap az érintett európai műszaki engedélyre vonatkozó iránymutatásban a következő megfelelőségi igazolási rendszer(ek) előírására:

2+ rendszer:

Lásd a 89/106/EGK irányelv III. mellékletének 2. ii. pontjában az első lehetőséget, beleértve az üzemi gyártásellenőrzés valamely elismert szerv által történő igazolását az üzem és az üzemi gyártásellenőrzés alapvizsgálata, valamint az üzemi gyártásellenőrzés folyamatos felügyelete, értékelése és jóváhagyása alapján.

Termék(ek) | Tervezett felhasználási terület(ek) | Szint(ek) vagy osztály(ok) | Megfelelőségi igazolási rendszer(ek) |

Mechanikusan rögzített, hajlékony, tető vízszigetelő lemezekből álló rendszerek, beleértve a rögzítési, toldási és szegélyezési rendszereket és néha a hőszigetelést is, a hajlékony lemezeken alapuló, folytonos vízzárást biztosító rendszerekre korlátozva | Tetők vízszigetelésére | | 2+ |

A rendszerre vonatkozó előírásnak akkor is alkalmazhatónak kell lennie, ha a teljesítményt nem kell egy bizonyos tulajdonság tekintetében meghatározni, mivel legalább egy tagállam egyáltalán nem rendelkezik az ilyen tulajdonságra vonatkozó jogi követelménnyel (lásd az ÉTI 2. cikkének (1) bekezdését, valamint ha alkalmazható, az értelmező dokumentumok 1.2.3. záradékát). Ilyen esetekben a gyártó – amennyiben nem kívánja a termék ilyen tekintetben vett teljesítményét közölni – az ilyen tulajdonság ellenőrzésére nem kötelezhető.

--------------------------------------------------